**Notă informativă**

**la proiectul hotărârii de Guvern cu privire la modificarea**

**Hotărârii Guvernului nr. 610/2023 cu privire la aprobarea Cerințelor de calitate pentru pește și produsele din pește**

|  |
| --- |
| **1. Autorii proiectului** |
| Ministerul Agriculturii și Industriei Alimentare |
| **2. Condițiile ce au impus elaborarea proiectului de act normativ și finalitățile urmărite** |
| La moment este în vigoare Hotărârea de Guvern 610/2023 cu privire la aprobarea Cerințelor de calitate pentru pește și produsele din pește, dar s-a decis să se completeze cu cerințe de calitate cu privire la crustacee, moluște și alte nevertebrate acvatice, iar ca urmare Hotărârea de Guvern 203/2009 cu privire la aprobarea Reglementării tehnice „Crustacee, moluște și alte nevertebrate acvatice” va fi abrogată.  Totodată, Hotărârea de Guvern în cauză se armonizează cu Regulamentul (CEE) nr. 2136/89 privind stabilirea unor standarde comune de comercializare pentru conservele de sardine și Regulamentul (CEE) nr. 1536/92 privind stabilirea normelor comune de comercializare pentru conservele de ton și de pălămidă. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Prezentul proiect are drept scop ajustarea cadrului normativ național, la cerințele și normele stabilite de către Uniunea Europeană, Republica Moldova, fiind cu statutul de țară-candidat.  Proiectul de Hotărâre de Guvern cu privire la aprobarea Cerințelor de calitate pentru pește și produsele din pește transpune prevederile următoarelor regulamente UE și practicile standardului internațional Codex Alimentarius:   * Regulamentul (CEE) nr. 2135/89 al Consiliului din 21 iunie 1989 privind stabilirea unor standarde comune de comercializare pentru conservele de sardine și a unor descrieri comerciale pentru conservele de sardine și conservele de produse de tipul sardine, CELEX: 01989R2136-20081231, publicat în Jurnalul Oficial al Uniunii Europene L 212, din 22 iulie 1989, așa cum a fost modificat ultima oară prin Regulamentul (CE) nr. 1345/2008 al comisiei din 23 decembrie 2008 ; * Regulamentul (CEE) nr. 1536/92 al Consiliului din 9 iunie 1992 privind stabilirea normelor comune de comercializare pentru conservele de ton și de pălămidă, CELEX: 31992R1536, publicat în Jurnalul Oficial al Uniunii Europene L163, din 17 iunie 1992; * CODEX STAN 95-1981 (adoptat în 1981, revizuit în: 1995, 2004, 2017, modificat în: 2011, 2013, 2014) privind homarii congelați rapid; * CODEX STAN 90-1981 (adoptat în 1981, revizuit în 1995, modificat în 2011, 2013, 2016, 2018) privind carnea de crab conservată; * CODEX STAN 92-1981 (adoptat în 1981, revizuit în 1995, 2017, modificat în: 2011, 2013, 2014), privind creveții congelați rapid; * CODEX STAN 37-1991 (adoptat în 1991, revizuit în 1995, modificat în 2011, 2013, 2016, 2018) privind creveții conservați; * CODEX STAN 191-1995 privind calmarii congelați rapid.   Întru respectarea art. 31 din Legea nr.100/2017, ca urmare a transpunerii actelor UE menționate, vor fi întocmite tabelele de concordanță. Gradul de compatibilitate a proiectului nominalizat cu prevederile legislației Uniunii Europene va fi stabilit în Tabelele de concordanță elaborate în conformitate cu Regulamentul privind armonizarea legislației Uniunii Europene aprobat prin Hotărârea Guvernului nr. 1171/2018. |
| **4. Principalele prevederi ale proiectului și evidențierea elementelor noi** |
| Cerințele de calitate pentru pește și produsele din pește urmează a fi completată cu Cerințe de calitate pentru conservele de ton, conservele de pălămidă, conservele de sardină, moluște, crustacee și alte nevertebrate acvatice:  - prin completarea Cerinței cu noi noțiuni de conserve, așa cum sunt prevăzute în legislația UE;  - completarea cu cerințe de calitate pentru moluște, crustacee și alte nevertebrate și metode de determinare a calității produsului de acvacultură;  - completarea cu cerințe de calitate pentru conservele din ton, sardină și pălămidă, așa cum sunt prevăzute în legislația UE;  - completarea cu Capitolul XI. CERINȚE DE COMERCIALIZARE PENTRU CRUSTACEE, MOLUȘTE ȘI ALTE NEVERTEBRATE ACVATICE  - completarea prezentei cerințe cu Anexa nr. 4 la Cerințele de calitate pentru pește și produsele din pește, Denumirile și identificarea zonelor geografice; |
| **5. Fundamentarea economico-financiară** |
| Implementarea acestui proiect nu necesită alocarea resurselor financiare suplimentare de la bugetul de stat. Potrivit prevederilor din proiect, autoritatea competentă responsabilă de realizarea controalelor este Agenția Națională pentru Siguranța Alimentelor, care își realizează atribuțiile de serviciu, fiind finanțate din bugetul de stat. |
| **6. Modul de încorporare a actului în cadrul normativ în vigoare** |
| Proiectul nu prevede introducerea modificărilor în alte acte normative. |
| **7. Avizarea și consultarea publică a proiectului** |
| Astfel, în conformitate cu art. 32 din Legea nr. 100/2017 cu privire la actele normative, anunțul privind inițierea elaborării proiectului de act normativ a fost plasat pe pagina web al Ministerului Agriculturii și Industriei Alimentare, <https://maia.gov.md>, la compartimentul ,,Transparență decizională/ proiecte de documente” și pe portalul <http://www.particip.gov.md>.  (https://particip.gov.md/ro/document/stages/anunt-privind-initierea-elaborarii-proiectului-hotararii-guvernului-privind-modificarea-hotararii-guvernului-nr6102023-cu-privire-la-aprobarea-cerintelor-de-calitate-pentru-peste-si-produsele-din-peste/11873). |
| **8. Constatările expertizei anticorupție** |
| În temeiul art. 34 și 35 din Legea nr. 100/2017 cu privire la actele normative, proiectul urmează a fi supus expertizei anticorupție, care va fi efectuată de către Centrul Național Anticorupție. |
| **9. Constatările expertizei de compatibilitate** |
| Proiectul urmează a fi supus expertizei de compatibilitate în conformitate cu art. 36 din Legea nr. 100/2017 cu privire la actele normative, efectuată de către Centrul de Armonizare a legislației. |
| **10. Constatările expertizei juridice** |
| Proiectul urmează va fi supus expertizei juridice în corespundere cu art. 37 din Legea nr. 100/2017 cu privire la actele normative, ce va fi efectuată de Ministerul Justiției. |
| **11. Constatările altor expertize** |
| Analiza impactului de Reglementare efectuată la proiectul hotărârii Guvernului cu privire la aprobarea Cerințelor de calitate pentru pește și produsele din pește, urmează a fi examinată în cadrul ședinței Grupului de lucru al Comisiei de Stat pentru Reglementarea Activității de Întreprinzător, cu susținerea condiționată a acestuia. |

**Secretar de Stat Iurie SCRIPNIC**